افسانوی فوتبولچو دیگو مارادونا یئنیدن قالماقاللا گوندهمه گلیب.
آپا خبر وئریر کی، ۵۷ یاشلی متخصص سئوگیلیسی روسیو اولیوانی دؤیمکده شوبههلی بیلینیر.
خوشاگلمز حال جوتلویون حاضردا قرارلاشدیغی مادرید شهرینده باش وئریب. اولیوا اولجه هتلین قیدیات شعبهسینه زنگ ائدرک، مارادونانین اونا هجوم چکدییندن شیکایتلنیب. نتیجهده هتلین امکداشلاری پلیس چاغیریبلار.
هتله گئدن پولیسلر درحال مارادونانین قالدیغی نمرهیه قالخیبلار. لاکین اولیوانین بودفکی آددیمی هامینی تعجوبلندیریب. بئله کی، او، پلیسلری مارادونا ایله آراسیندا یالنیز گوجلو مباحثه اولدوغونا ایناندیرماغا چالیشیب.
پلیسین هله ده هتلی ترک ائتمدیی، حادثه ایله باغلی آراشدیرما آپاردیغی بیلدیریلیر.
ماراقلیدی کی، دونن سئوگیلیسی ایله ایلنن مارادونا سوسیال شبکهده بیرگه فوتولارینی پایلاشاراق، رفیقهسینی «سئوگیلیلر گونو» مناسیبتیله تبریک ائتمیشدی.
قئید ائدک کی، مارادونا چئمپیونلار لیقاسینین ۱/۸ فینال مرحلهسی چرچیوهسینده بو گون کئچیریلهن «ناپولی» – «رئال» ماتچینی ایزلهمک اوچون مادریده یوللانیب.
azb_Arab azb_Arab azb_Arab azb_Arab azb_Arab azb_Arab azb_Arab